Zvižduk sa ulice
Zvižduk sa ulice treći je album dobojskog hard rok i pop-rok sastava Rezervni točak . Snimljen je krajem 1989. a objavila ga je u LP izdanju nekadašnja diskografska kuća Diskoton iz Sarajeva. Snimateljski dio posla uradio je Vlada Negovanović, a miksanje Laza Ristovski, koji je ujedno svirao i sintisajzer na nekoliko pjesama. Na albumu se nalazi 9 pjesama, koje stilski nastavljaju muziku s njihovog drugog albuma. Muziku za većinu pjesama komponirali su Davor Jašek, osim naslovne i "Opasna vremena" (Samir Šestan) i "Odlazim" (Antonio Kuffner), a tekstove su pisali Domenika Janić i Bora Đorđević. Komponirane su u modernijem pop-rok stilu koji je bio veoma popularan tokom 1980-ih. Kao i na prethodnim albumima tu je i nekoliko balada. Fotografiju i dizajn za omot uradio je Nedim Bačvić.